paragraph_text: Bitka za Scheldu, niz vojnih operacija koju je vodila I. kanadska armija, uz druge kanadske te poljske i britanske trupe, s ciljem otvaranja opskrbnog puta prema Antwerpenu. Poslije Prvog svjetskog rata utvrde oko grada, naročito na sjevernoj te istočnoj strani, ojačane su novim kupolama i novim slojem armiranog betona, te su povezani protu tenkovskim rovovima. Tada se Antwerpen nalazio na drugoj odbrambenoj liniji Belgije (Antwerpen — Leuven — Wavre). Tijekom bitke za Belgiju, Nijemci su grad zauzeli 18. svibnja 1940. Nakon četiri godine okupacije grad su iznenadnim prepadom oslobodile Savezničke snage 3. listopada 1944. Antwerpen je trebao poslužiti kao baza za daljnju opskrbu Savenzika u SZ Europi. Pod zapovjedništvom general-potpukovnika Guyja Simondsa bitke su se vodile u sjevernoj Belgiji i JZ Nizozemskoj od 2. listopada do 8. studenog 1944.